Na temelju Odluke Uprave broj 1360/24 od 6. svibnja 2024. godine i članka 7. Općih uvjeta isporuke pružanja usluge javne tržnice na malo od 20. 10. 2020. godine, KOMUNALAC d.o.o. Koprivnica raspisuje:

**USMENO JAVNO NADMETANJE**

**(JAVNA LICITACIJA"ISKLIKOM")**

**za davanje u zakup** **prodajnih mjesta (stolovi) na kojima se prodaje: voće, povrće, presadnice, rezano cvijeće, mlijeko, mliječni proizvodi, svježa jaja i med.**

1. Predmet ponude su prodajna mjesta (stolovi) označeni rednim brojevima 1 - 143 i 164 - 196 na kojima se prodaje voće, povrće, presadnice, rezano cvijeće i med, te stolovi i rashladne vitrine za prodaju mlijeka i mliječnih proizvoda, mesnih prerađevina, svježih jaja i meda označeni rednim brojem 1 - 9 za koje je određen početni iznos mjesečne zakupnine za stol kako slijedi:

**STOLOVI NA ZELENOJ TRŽNICI:**

**- za prodajno mjesto stol br. 1-128, 129, 131, 132, 134 - 136, 138, 140 - 142, te stolovi 164 -196 početni iznos mjesečne zakupnine je 16,51 euro + PDV – za poduzeća, obrte i poljoprivredne proizvođače (OPG).**

**- za prodajno mjesto stol br. 128M, 130M, 133M, 137M, 139M i 143M (mali stolovi) početni iznos mjesečne zakupnine je 8,26 euro + PDV – za poduzeća, obrte i poljoprivredne proizvođače (OPG).**

**STOLOVI U KIOSKU ZA PRODAJU MLIJEKA**

**MLIJEČNIH PROIZVODA, MESNIH PRERAĐEVINA, SVJEŽIH JAJA I MEDA:**

**- za prodajno mjesto stol br. 1, 2, 3, 4, 8, 9 početni iznos mjesečne zakupnine je 16,51 euro + PDV – za poduzeća, obrt, i za poljoprivredne proizvođače.**

**- za prodajno mjesto (rashladne vitrine) br.5/a, 5/b, 5/c, 6/a, 6/b, 6/c, 7/a, 7/b i 7/c početni iznos mjesečne zakupnine je 8,26 euro + PDV – za poduzeća, obrt, i za poljoprivredne proizvođače.**

1. Prodajna mjesta (stolovi) za izlaganje robe daju se u zakup **na razdoblje od 3 (tri) godine** putem usmenog javnog nadmetanja (javna licitacija “isklikom”), a koja se za nezakupljene stolove za izlaganje robe provodi svake godine, izuzev 10 % stolova za izlaganje koji se rezerviraju za povremenu prodaju, a plaćaju se po dolasku na dan i to od broja 143-163.

Prodajna mjesta koja se neće dati u zakup usmenim javnim nadmetanjem (javna licitacija „isklikom“) ili za koja prestane zakup prije isteka roka od 3 (tri) godine, Komunalac ima pravo ustupiti na dnevno ili mjesečno korištenje ili na sljedeće godišnje usmeno javno nadmetanje - licitaciju (javna licitacija „isklikom“).

**Nije dozvoljeno preskakanje niza za polovicu stola.**

**U slučaju da se u periodu važenja zakupa od strane Grada Koprivnice pokrene investicija u sklopu ITU projekta: „Građenje i opremanje kompleksa tržnice i polivalentnog centra“, KOMUNALAC ima pravo otkazati ugovor o zakupu prije isteka razdoblja od 3 (tri) godine, bez otkaznog roka.**

1. Pravo sudjelovanja u javnom licitiranju imaju sve pravne i fizičke osobe koje su registrirane za obavljanje predmetne djelatnosti i poljoprivredni proizvođači koji su upisani u Upisnik o poljoprivrednoj proizvodnji.
2. Iznos jamčevine je jedna mjesečna rata od početne cijene za prodajna mjesta stolove i rashladne vitrine za koje se licitira, i uplaćuje se na žiro-račun KOMUNALCA d.o.o. IBAN HR 5623860021100508591, poziv na broj 12803, ili putem uplatnice na blagajni KOMUNALCA u Mosnoj ulici 15, Koprivnica ili na blagajni na Gradskoj tržnici u Koprivnici i priznaje se u plaćanje prve mjesečne rate zakupa (za lipanj).
3. **Kod natjecanja ponuditelj mora predati Povjerenstvu za provođenje licitacije slijedeću dokumentaciju:**
* **za poduzeća i obrte: kopiju Rješenja o registraciji poduzeća ili obrta**
* **za OPG-e: kopiju Rješenja o upisu u Upisnik o poljoprivrednoj proizvodnji ili dokument da su podnijeli zahtjev za upis ili kopiju iskaznice OPG-a, te kopiju Rješenja o upisu u Upisnik prodavača voćem i povrćem**
* **dokument o uplaćenoj jamčevini**
* **potvrdu o podmirenju svih dospjelih obveza prema RJ Tržnica i Sajmište (informacije na telefon 251-820-služba naplate)**
* **osobni identifikacijski broj (OIB)**
* **kopiju osobne iskaznice (s obje strane)**
* **broj telefona/mobitela**
1. Ponuditelju koji ne uspije u licitaciji uplaćena jamčevina vraća se u roku 8 (osam) dana od dana održane licitacije. Ponuditelj koji je uspio u licitaciji a odustaje, gubi jamčevinu. Ponuditelju koji uspije u licitaciji jamčevina se uračunava u ponuđenu cijenu (minimalni iznos podizanja cijene je 3,00 eura).
2. Pravo prvenstva imaju:
	1. pravne i fizičke osobe (sadašnji zakupci stolova) za stolove koje do sada koriste, ako prihvate najveći ponuđeni iznos za mjesto za koje se natječu,
	2. pravne i fizičke osobe sa prebivalištem na području Koprivničko-križevačke županije, ako prihvate najveći ponuđeni iznos za mjesto za koje se natječu.
3. Početak licitacije biti će dana **24.05.2024. godine (petak) u 13,00 sati na Gradskoj tržnici u Koprivnici**.
4. Odabranom ponuditelju ispostavljat će se mjesečni računi za zakup stolova za cijelo vrijeme trajanja ugovora o zakupu, a dnevni zakup će se plaćati po dolasku na mjesto prodaje.
5. Mogući ponuditelji koji žele uvid u plan prodajnih mjesta mogu se obratiti poslovođi na Gradskoj tržnici, radnim danom od 7,00 do 14,00 sati.
6. Na zakup prodajnih mjesta (stolova) primjenjuju se važeći Opći uvjeti isporuke pružanja usluge javne tržnice na malo i odredbe sklopljenog ugovora o zakupu.

 KOMUNALAC d.o.o. KOPRIVNICA